**VédjegyHASZNÁLATI SZERZŐDÉS**

amely létrejött egyrészről

a **Földművelésügyi Minisztérium** (székhely: 1055 Budapest, Kossuth tér 11. adószám: 15305679-2-41 képviseli: Laszlovszky Gábor), mint a 154 794 lajstromszámon bejegyzett „Kiváló Magyar Élelmiszer” tanúsító védjegy jogosultja (a továbbiakban: **Jogosult**), valamint

másrészről <<cégnév>> (székhely: <<cím>>, adószám: <<adószám>>, cégjegyzékszám:<<cégjegyzékszám>>, képviselő: <<név>>), mint védjegyhasználó (a továbbiakban: **Védjegyhasználó**) között.

1. **Szerződés tárgya**
	1. A jelen szerződés tárgya a 154 794 lajstromszámon bejegyzett „Kiváló Magyar Élelmiszer” tanúsító védjegy (a továbbiakban: KMÉ védjegy) használati joga a 29, 30, 31, 32, 33 áruosztályokban az alábbi termékre/termékekre vonatkozóan:

***<<regszám1>> <<termék1>>***

***<<regszám2>> <<termék2>>***

***<<regszám3>> <<termék3>>***

***<<regszám4>> <<termék4>>***

***<<regszám5>> <<termék5>>***

1.2.A Jogosult engedélyezi a Védjegyhasználó részére a KMÉ védjegy díjmentes használatát a jelen szerződésben foglalt feltételek szerint. A Védjegyhasználó nem jogosult a KMÉ védjegy használatát harmadik személyek részére engedélyezni.

1.3 A Védjegyhasználó a KMÉ védjegyet a jelen szerződés aláírásától kezdődően 3 évig használhatja.

1. **A védjegyhasználó kötelességei**
	1. Védjegyhasználó vállalja, hogy a KMÉ védjegyet kizárólag a szerződés 1. melléklete szerinti Arculati Kódexben előírt módon és a szerződés 2. melléklete szerinti Működési Szabályzatban és a jelen szerződésben foglaltak szerint használja.
	2. Védjegyhasználó köteles a termék csomagolásán a KMÉ védjegyet jól látható helyen és méretben feltüntetni a jelen szerződés megkötését követő 3 hónapon belül.
	3. Védjegyhasználó tudomásul veszi, hogy Jogosult indokolt esetben, illetve bejelentés alapján szúrópróbaszerű, ellenőrző vizsgálatot végezhet, illetve végeztethet.
	4. Védjegyhasználó vállalja, hogy termékének minőségét és előállítási körülményeit folyamatosan a védjegyhasználat jogosultságának elnyerésekor megállapított, elismert minőségben, azzal azonos szinten tartja.
	5. Védjegyhasználó a KMÉ védjegyet elnyert termékről jelen szerződés aláírását követő 10 naptári napon belül köteles nyomdai felhasználásra alkalmas minőségű és formátumú, elektronikus képet megküldeni Jogosultnak, melyet az a KMÉ védjegy népszerűsítése során szabadon felhasználhat.
	6. Védjegyhasználó köteles az 1.1 pontban meghatározott termékkel/termékekkel kapcsolatos változásról, illetve saját adataiban történő változásról a Jogosultat azonnal értesíteni.
	7. Védjegyhasználó hozzájárul, hogy a Jogosult szakmai címlistáján és kiadványaiban feltüntesse. Védjegyhasználó vállalja, hogy adatokat szolgáltat a megjelenéshez és tudomásul veszi, hogy adatfrissítési kötelezettségének elmulasztása esetén Jogosult a rendelkezésre álló legfrissebb adatokat használja.
	8. Védjegyhasználó vállalja, hogy a védjegyhasználatot elnyert terméket a forgalmazás során évente legalább két alkalommal, a kereskedelmi forgalomban lévő termékből – a Bíráló Bizottság elnöke által előzetesen jóváhagyott – akkreditált laboratóriummal mintát vetet, és saját költségén bevizsgáltatja, majd a vizsgálati jegyzőkönyvet a Jogosultnak megküldi.
	9. Védjegyhasználó gondoskodik arról, hogy folyamatosan rendelkezzen olyan csomagolóanyag készlettel, amelyen a KMÉ védjegyet nem jelölték, és amelybe a kiváló minőségi követelményeket ki nem elégítő, de az egyéb előírásoknak még megfelelő terméket csomagolhatják.
	10. Védjegyhasználó részéről a kapcsolattartásért felelős személy:
2. **A Jogosult kötelezettségei**
	1. Jogosult vállalja, hogy gondoskodik a KMÉ védjegy tanúsítási rendszerének folyamatos működéséről illetve működtetéséről, a rendszerben résztvevő szervekkel való kapcsolattartásról.
	A Jogosult részéről a kapcsolattartásért felelős személy:

Kiss Barbara iparpolitikai szakreferens, e-mail: barbara.kiss@fm.gov.hu, telefonszám: 06-1-795-5467.

* 1. Jogosult vállalja, hogy a Földművelésügyi Minisztérium részére rendelkezésre álló marketing eszközökkel díjmentesen biztosítja a KMÉ védjegy reklámozását és megismertetését a fogyasztók minél szélesebb körében, illetve a védjegy hírnevének kialakítását és magas minőséghez kapcsolódó imázsának fenntartását az erre a célra elkülönített forrásokból.
1. **Önellenőrzés**

A Védjegyhasználó saját rendszeres minőségügyi ellenőrzéssel köteles gondoskodni a KMÉ védjegy használati jogot elnyert termék kiváló minőségének biztosításáról.

Az önellenőrzés részeként a KMÉ védjegyet elnyert termék előállításával kapcsolatban rendszeresen ellenőrizni kell legalább:

* a felhasználásra kerülő anyagok alkalmasságát és megfelelőségét a kiváló minőségű termék előállításához,
* a termék előállítási folyamat élelmiszer-biztonságot, minőséget befolyásoló paramétereinek megfelelőségét,
* a tárolás késztermék minőségét befolyásoló jellemzőinek alkalmasságát,
* a késztermék élelmiszerbiztonsági és minőségi megfelelőségét.

Az önellenőrzési vizsgálatok eredményét a védjegyhasználó köteles nyilvántartani, a KMÉ védjegy Tanúsítási Titkárság felszólítására bemutatni, illetve a kijelölt auditor számára az ellenőrzések eredményét, valamint az esetleg szükségessé vált intézkedések dokumentálását hozzáférhetővé tenni.

1. **A védjegyhasználati jog megszűnése**

A védjegyhasználati jog megszűnik, ha

* a tanúsítványban és a szerződésben rögzített időtartam lejár,
* a védjegyet elnyert szervezet bármely okból megszűnik,
* a védjegy használatáról a védjegyet elnyert vállalkozás bármilyen okból lemond,
* a védjegyhasználó nem gondoskodik a termékkel kapcsolatos önellenőrzésről, illetve a védjegy használati szerződésben szabályozott módon az utóellenőrzések végrehajtásáról,
* a tanúsítványt és a védjegyhasználati jogot a Tanúsító a Működési Szabályzat megsértése miatt visszavonja.
1. **A védjegyhasználati jog meghosszabbítása**

A megújító pályázat során ismételten be kell nyújtani

* a Nevezési lapot
* az aktualizált gyártmány- vagy terméklapot (feldolgozott termékre, amennyiben változott)
* feldolgozatlan és feldolgozott termékre három hónapnál nem régebbi laboratóriumi vizsgálati eredményeket a termékre vonatkozó mikrobiológiai, fizikai, kémiai és érzékszervi tulajdonságokra vonatkozóan
* a forgalmazásnak megfelelő minőségű termékmintát
* három hónapnál nem régebbi cégkivonatot, illetve a vállalkozói igazolvány másolatát
* az aláírási címpéldány hiteles másolatát
* új attrapot, vagy terméket.

A megújító pályázat tanúsítási eljárását a védjegyhasználat korábbi ellenőrzési tapasztalatai alapján a Bíráló Bizottság egyszerűsítheti.

1. **A védjegyhasználati jog megsértése, jogosulatlan védjegyhasználat**

A védjegyhasználati jogot megsérti a vállalkozás, amennyiben

* érvényes tanúsítvány nélkül használja a védjegyet,
* nem a Működési Szabályzatban meghatározott követelményeknek megfelelő minőségben hozza forgalomba KMÉ védjeggyel jelölt termékét,
* a KMÉ védjegy használati jogát elnyert termék összetételében, minőség jellemzőiben előzetes bejelentés és annak elfogadása nélkül változtatott,
* a Működési Szabályzatban a védjegyhasználó számára előírt kötelezettségeknek nem tesz eleget,
* a Tanúsító védjegy használati jogot korlátozó, felfüggesztő döntése ellenére forgalomba hoz és forgalomban tart KMÉ védjeggyel jelölt terméket,
* a védjegyhasználati jogot elnyert termék csomagolásán a használati szerződésben meghatározott idő lejárta után a KMÉ védjegyet feltünteti.
1. **Egyéb feltételek**
	1. Szerződő felek vállalják, hogy a vitás kérdéseket elsősorban tárgyalások útján kívánják rendezni. A létrejött szerződés jogviszonynak az 1.1 pontban foglaltaktól eltérő, valamint a jelen szerződésben nem szabályozott kérdéseiben a Polgári Törvénykönyv, valamint a védjegyek és a földrajzi árujelzők oltalmáról szóló 1997. évi XI. törvény vonatkozó rendelkezései irányadóak.
	2. Jelen szerződés elválaszthatatlan részét képezi:
* 1. melléklet Kiváló Magyar Élelmiszer védjegy Arculat Kódex
* 2. melléklet Működési Szabályzat „Kiváló Magyar Élelmiszer” megfelelőség-tanúsítási rendszer és tanúsító védjegy
	1. Jelen szerződés 4 példányban készült, melynek egyik példányát a Védjegyhasználó kapja.

Budapest, 2015.

|  |  |
| --- | --- |
| ……………………………………………Laszlovszky GáborfőosztályvezetőFöldművelésügyi Minisztérium | ……………………………………………..Védjegyhasználó képviselője |